Terminali i Mallrave në Miradi
Terminali Hekurudhor i Mallrave në Miradi, i menaxhuar nga INFRAKOS, është një pikë e rëndësishme për operimin dhe transferimin e mallrave ndërmjet transportit hekurudhor dhe atij rrugor.
Terminali ndodhet në stacionin hekurudhor Miradi, në kilometrin 251.540 të linjës hekurudhore 10, e cila lidh Kosovën me rrjetin hekurudhor rajonal.
Lokacioni i terminalit është rreth 2 km në jug të stacionit qendror hekurudhor të Fushë Kosovës dhe rreth 10 km nga Prishtina, duke ofruar qasje të përshtatshme për transportin dhe shpërndarjen e mallrave.
Terminali është i lidhur drejtpërdrejt me Linjën Hekurudhore 10, ndërsa përmes rrjetit rrugor ka qasje në Autostradën “Ibrahim Rugova” (R7), e cila lidh Kosovën me Shqipërinë, si dhe në rrugën M9, që lidh Prishtinën me Pejën.
Falë pozitës së tij strategjike dhe lidhjes me infrastrukturën hekurudhore dhe rrugore, Terminali i Mallrave në Miradi ofron kushte të përshtatshme për ngarkimin, shkarkimin, transferimin dhe magazinimin e mallrave.
Asetet dhe kapacitetet e terminalit
Terminali i Mallrave në Miradi disponon me infrastrukturë dhe pajisje të dedikuara për operimin me kontejnerë dhe mallra të ndryshme, duke përfshirë:
· Sipërfaqe operative prej 5,250 m², e asfaltuar dhe e përshtatshme për vendosjen e kontejnerëve, mallrave të ndryshme dhe kamionëve për operacionet e ngarkimit dhe shkarkimit;
· 1,000 m² hapësirë parkimi, e siguruar me rrethojë dhe shërbim të sigurimit;
· Kran mobil me kapacitet ngritës deri në 40 tonë, me mundësi të vendosjes së kontejnerëve deri në nivelin e pestë (pesë kontejnerë të vendosur njëri mbi tjetrin);
· Piruner mekanik për ngarkimin dhe shkarkimin e paletave me kapacitet deri në 2 tonë;
· Tre pirunë të dorës për manovrimin dhe lëvizjen e paletave në vagonë dhe kamionë;
· 16 pika të furnizimit me energji elektrike për kontejnerë frigoriferikë;
· [bookmark: _GoBack]Qendër për transferimin e derivateve, në bashkë investim me “Bis Oil Team”, e cila mundëson shkarkimin e njëkohshëm të katër vagonëve cisternë në autocisternë;
· Depo e mbuluar prej 120 m² (40 m × 3 m), e përshtatshme për ngarkimin, shkarkimin dhe ruajtjen e përkohshme të mallrave.
Të gjitha detajet në lidhje me Terminalin e mallrave në Miradi janë të paraqitura në Ekspozeun e Terminalit që publikohet në web faqen Infrakos Sh.A.
